﻿ Mal-kumplament tal-istati membri Ewropej pajjiżna qed iservi ta' eżempju ta' kif pajjiż għandu jmexxi l-isforzi ta' vaċċinazzjoni tiegħu. Waqt żjara fil-Parlament Ewropew fi Strasburgu ONE News tkellem mal-Ewroparlamentari Portugiża Sara Cerdas li kellha biss kliem ta' tifħir dwar Malta u l-proċess ta' vaċċinazzjoni. Filwaqt li awgurat lil Malta għas-suċċess li qed ikollha, l-Ewroparlamentari li hija wkoll tabib qalet kif issa importanti li pajjiżi oħra jimxu fuq il-passi ta' pajjiżna. Dwar il-mira li għandu pajjiżna biex ilaqqam iżjed minn 85% tal-popolazzjoni qalet li din hija mira tajba li għandha tkun it-triq il'quddiem għal pajjiżi membri kollha tal-Unjoni Ewropea. Qalet kif din hija l-unika għodda li biha l-Ewropa tista' tiġġieled il-virus u tikseb lura n-normalitá. Cerdas temmet tgħid kif għalkemm membri stati ikbar jista' jkollhom sfida iktar diffiċli biex ilaqqmu numri daqstant kbar, hija nnutat kif b'kampanji b'saħħithom ta' tagħrif dwar l-importanza tal-vaċċin, dawn il-miri jistgħu jintlaħqu.